ai4bharat/Pralekha huggingface dataset:
మంత్రిమండలి
నేరపూర్వక అంశాలలో పరస్పరం శాసనపరమైన సహాయాని కి సంబంధించి భారతదేశానికి, పోలండ్ లకు మధ్య ఒక సంధికి ఆమోదం తెలిపిన మంత్రిమండలి
నేర పూర్వక అంశాల లో పరస్పరం శాసనపరమైన సహాయాని కి గాను భారత గణతంత్ర ప్రభుత్వాని కి మరియు పోలండ్ గణతంత్రాని కి మధ్య ఒక సంధి కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ నేర సంబంధి అంశాల లో ఉగ్రవాదం తో ముడిపడిన నేరాలు సహా నేరాల దర్యాప్తు ప్రక్రియ లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఇరు దేశాల సామర్ధ్యాన్ని, నిపుణత ను వృద్ధి చెందింప చేయాలి అనే దృష్టి కోణం ఇమిడి ఉంది.
ప్రయోజనాలు:
నేర పూర్వక అంశాల లో సహకారం, ఇంకా పరస్పర శాసన సంబంధి సహకారం ల ద్వారా నేరాల దర్యాప్తు లో, నేరాల తాలూకు ఫిర్యాదు చేయడం లో, నేరాల కు సంబంధించిన విచారణ ను జరిపే ప్రక్రియ లో ఉభయ దేశాల యొక్క సమర్ధత ను పెంచడాని కి ఉద్దేశించినటువంటిది గా ఈ ఒడంబడిక ఉంది. అనేక దేశాల లో నేరాల కు ఉగ్రవాదం తో లంకె లు ఉంటున్న నేపథ్యం లో, ప్రతిపాదిత ఒప్పందం నేర సంబంధి దర్యాప్తు, ఇంకా విచారణ లలో పోలండ్ తో ద్వైపాక్షిక సహకారాని కి గాను ఒక స్థూలమైనటువంటి న్యాయ స్వరూపాని కి రూపు రేఖల ను అందించనుంది. అంతేకాకుండా ఉగ్రవాద చర్యల కు ఆర్థిక సహాయం అందించేందుకు మళ్ళిస్తున్న నిధుల తో పాటు నేరాని కి ఉపయోగించే సాధనాల ను గురించి ఆరా తీయడం, వాటి చలామణీ ని అడ్డుకోవడం, ఆయా నేర సంబంధి ఉపకరణాల ను స్వాధీనం చేసుకోవడం వంటివి కూడాను ఈ సంధి పరిధి లోకి వస్తాయి.
ఈ ఒప్పంద పత్రాల పైన సంతకాలు చేసి, దీనికి అనుమోదాన్ని ప్రకటించిన అనంతరం భారతదేశం లో ఈ ఒప్పందం నిబంధన లు అమలు లోకి రావడానికి గాను సిఆర్.పి.సి 1973 లోని సంబంధిత నియమావళి కి అనుగుణంగా గజెట్ నోటిఫికేశన్ లను జారీ చేయడం జరుగుతుంది. ఈ గజెట్ నోటిఫికేశన్ ప్రభుత్వ అధికార పరిధి కి ఆవల సాధారణ ప్రజానీకాని కి అందుబాటు లో ఉండగలదు. మరి ఇది నేర సంబంధి అంశాల లో భారతదేశాని కి, పోలండ్ కు మధ్య పరస్పర శాసన సంబంధి సహకారం అనే అంశం లో చైతన్యాన్ని, పారదర్శకత్వాన్ని ఇనుమడింప చేయగలదు.
ఇది పోలండ్ కు ప్రమేయం ఉన్నటువంటి నేర పూర్వక కార్యకలాపాల ను పరిష్కరించడం లో భారతదేశాని కి గల దక్షత ను వృద్ధి చేయగలదు. ఈ సంధి గనక ఒకసారి ఆచరణ లోకి వచ్చింది అంటే వ్యవస్థీకృత నేరగాళ్ళు, ఉగ్రవాదులు పని చేసే పద్ధతి తాలూకు లోతుపాతుల ను గురించిన మెరుగైన అవగాహన ను అలవరచుకోవడం లో ఇది కీలక పాత్ర ను పోషించ గలుగుతుంది. తత్ఫలితం గా దేశం లోపల భద్రత రంగం లో అనుసరిస్తున్న విధాన నిర్ణయాల కు మరిన్ని మెరుగులు దిద్దుకోవడాని కి కూడా ఇది దోహదం చేయగలుగుతుంది.
ఉప రాష్ట్రపతి సచివాలయం
కరోనా కొత్త వేరియంట్పై మరింత అప్రమత్తత ఆవశ్యకం: ఉపరాష్ట్రపతి
- ఆందోళన చెందాల్సిన అవసరం లేదు.. జాగ్రత్తలు తీసుకోవడం తప్పనిసరి
- వీలైనంత త్వరగా టీకాలు తీసుకోవాలని ప్రజలకు సూచన- బాధ్యతగా నడుచుకోవడమే.. అసలైన దేశభక్తి- భారతదేశ విజయమే ప్రపంచ విజయం అన్న ఉపరాష్ట్రపతి శ్రీ ముప్పవరపు వెంకయ్యనాయుడు
- ‘ద మిడ్ వే బాటిల్: మోడీస్ రోలర్ కోస్టర్ సెకండ్ టర్మ్’ పుస్తకాన్ని ఆవిష్కరించిన ఉపరాష్ట్రపతి
కరోనా మహమ్మారి ఒమిక్రాన్ రూపంలో మళ్లీ తన ప్రభావం చూపే ప్రమాదం ఉందని, అయితే ఈ విషయంలో ఆందోళన చెందాల్సిన అవసరం లేదని, ప్రజలందరూ ఇన్నాళ్లు తీసుకున్నట్లుగా ప్రభుత్వాలు, వైద్య నిపుణులు సూచించిన జాగ్రత్తలను పాటిస్తే సరిపోతుందని గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు. ప్రతి ఒక్కరూ టీకా వేయించుకోవడంలో చొరవ తీసుకోవడంతోపాటు ఇతరులను కూడా ప్రోత్సహించాలని ఆయన సూచించారు.
రాజకీయ విశ్లేషకుడు శ్రీ గౌతమ్ చింతామణి రచించిన ‘ద మిడ్ వే బాటిల్: మోడీస్ రోలర్ కోస్టర్ సెకండ్ టర్మ్’ పుస్తకాన్ని శనివారం ఉపరాష్ట్రపతి నివాసంలో జరిగిన కార్యక్రమంలో ఆయన ఆవిష్కరించారు. నడుస్తున్న చరిత్రను పుస్తకరూపంలో తీసుకురావడం అంత సులువైన విషయం కాదన్న ఉపరాష్ట్రపతి, ఈ ప్రయత్నం చేసిన శ్రీ గౌతమ్ చింతామణిని అభినందించారు. గత ఏడేళ్లలో కేంద్ర ప్రభుత్వ పనితీరు ద్వారా వచ్చిన విప్లవాత్మకమైన మార్పులను ప్రస్తావిస్తూ.. ఈ మార్పుల ద్వారా 130 కోట్ల మంది భారతీయుల శక్తిసామర్థ్యాలను బయటకు తీసేందుకు ప్రయత్నం జరుగుతోందన్నారు. ‘జీవన ప్రమాణాలు మెరుగుపడటం, ఆర్థిక సమగ్రత, ఆరోగ్య సంరక్షణ అందుబాటులోకి రావడం, ఉపాధికల్పన, సొంతింటి కల, పారిశ్రామిక వర్గాలకు చేయూత కల్పించడంతోపాటు వివిధ అంశాల్లో పురోగతి స్పష్టంగా కనబడుతోంది’ అని ఉపరాష్ట్రపతి అన్నారు.
బీమా కవరేజీ, పేదలకు ఎల్పీజీ గ్యాస్ కనెక్షన్లు, ఇంటింటికీ నల్లా కనెక్షన్లు, గ్రామాల్లో విద్యుదీకరణ వంటి ఎన్నో కార్యక్రమాలు వేగవంతంగా, సమర్థవంతంగా అమలవుతున్నాయని ఉపరాష్ట్రపతి పేర్కొన్నారు. ప్రతి రంగంలో పురోగతి సాధించే దిశగా కేంద్ర ప్రభుత్వం కార్యక్రమాలు చేపడుతోందన్నారు. ప్రపంచ స్టార్టప్ వ్యవస్థకు భారతదేశం కేంద్రంగా మారనుందని ఆయన పేర్కొన్నారు.
స్వాతంత్ర్య సముపార్జన అనంతరం భారతదేశం ఎన్నో ఆటుపోట్లను, ఇబ్బందులను ఎదుర్కొందన్న ఉపరాష్ట్రపతి, భారతదేశ పురోగతిని ఏ శక్తి అడ్డుకోబోదని, ఇకపై ప్రగతి పథంలోవచ్చే ఏ ఆటంకాన్నయినా ఎదుర్కొని ముందుకెళ్లేందుకు భారతదేశం సిద్ధంగా ఉందన్నారు. మరోసారి విశ్వగురు అయ్యేదిశగా భారతదేశం అభివృద్ధి పథంలో పయనిస్తోందన్న ఆయన, ఈ మహాయజ్ఞంలో ప్రతి ఒక్కరూ భాగస్వాములు కావాలన్నారు. ప్రతి భారతీయుడు బాధ్యతగా నడుచుకోవడమే.. అసలైన దేశభక్తి అని ఉపరాష్ట్రపతి నొక్కి చెప్పారు.
ఈ కార్యక్రమంలో సీనియర్ పాత్రికేయుడు, సమాచార, ప్రసార శాఖ సలహాదారు శ్రీ కంచన్ గుప్తా, బ్లూమ్స్బరీ ఇండియా, సంపాదకురాలు శ్రీమతి ప్రేరణా బోరా, పలువురు జర్నలిస్టులు, ప్రభుత్వాధికారులు పాల్గొన్నారు.
రసాయనాలు, ఎరువుల మంత్రిత్వ శాఖ
డిఏపి, పి అండ్ కె ఎరువుల కోసం ప్రభుత్వం రూ .14,775/- కోట్ల అదనపు నిధులను ప్రకటించింది
45 కిలోల యూరియా బ్యాగ్ చట్టబద్ధంగా ధర రూ.242గా నిర్ధారణ
ఇటీవల పి అండ్ కె ఎరువులు, పూర్తయిన పి అండ్ కె ఎరువుల తయారీకి ముడి పదార్థాల అంతర్జాతీయ ధరలలో పెరుగుదల ఉంది. ఈ పెరుగుదల వల్ల ఎలాంటి ఇబ్బందులు తలెత్తకుండా ఉండేందుకు, ప్రభుత్వం డిఏపి, పి అండ్ కె ఎరువుల కోసం రూ .14,775/- కోట్ల అదనపు నిధులను ప్రకటించింది.
కేంద్ర ప్రభుత్వం 20.05.2021 న ఖరీఫ్ సీజన్ 2021 వరకు అంటే అక్టోబర్ 2021 వరకు పి అండ్ కె ఎరువుల కోసం కొత్త ఎన్బిఎస్ రేట్లను నోటిఫై చేసింది. ఇందులో డిఏపి, ఇతర పి అండ్ కె ఎరువుల ఎంఆర్పి సరసమైన ధరల వద్ద ఉంచడానికి పీ అండ్ కె ఎరువులపై సబ్సిడీని పెంచారు. అంతర్జాతీయ ధరల పెరుగుదల కారణంగా తలెత్తే ప్రతికూల ప్రభావాన్ని తగ్గించడానికి ఈ నిర్ణయం తీసుకున్నారు.
అంతేకాకుండా, యూరియా యొక్క ఎంఆర్పి ని భారత ప్రభుత్వం చట్టబద్ధంగా నిర్ణయించింది. 45 కిలోల యూరియా బ్యాగ్ యొక్క ఎంఆర్పి రూ.242 బ్యాగ్కు  నిర్ణయించింది.
రైతుల కోసం అధిక ఆదాయంపై దృష్టి సారించే అనేక అభివృద్ధి కార్యక్రమాలు, పథకాలు, సంస్కరణలు మరియు విధానాలను స్వీకరించింది కేంద్రం. ఈ విధానాలు మరియు కార్యక్రమాలన్నింటికీ అధిక బడ్జెట్ కేటాయింపులు, బడ్జెట్ లేని ఆర్థిక వనరులు మద్దతు ఇస్తున్నాయి. ఇవి ఇనమ్ మరియు గ్రామ్లను బలోపేతం చేయడానికి మైక్రో ఇరిగేషన్ ఫండ్ మరియు అగ్రి-మార్కెటింగ్ పథకాల వంటి కార్పస్ ఫండ్లను సృష్టించడం ద్వారా, అలాగే ఫిషరీస్, పశుసంవర్ధక మంత్రిత్వ శాఖ మరియు పాడి మరియు మత్స్య రంగాలను ప్రోత్సహించడానికి కృషి చేస్తున్నాయి. రైతుల ఉత్పత్తి వాణిజ్యం  చట్టం, 2020; ధరల భరోసా మరియు వ్యవసాయ సేవల చట్టం, 2020 పై రైతుల  ఒప్పందం; నిత్యావసర వస్తువుల చట్టం, 1955 కి సవరణలు; ఆత్మ నిర్భర్ ప్యాకేజీ  కింద అవసరమైన ఆర్థిక సహాయం 10,000 ఎఫ్పిఓల ప్రమోషన్, పీఎం కిసాన్ కింద అనుబంధ ఆదాయ బదిలీలు; ప్రధాన మంత్రి ఫసల్ బీమా యోజన ; ప్రధాన మంత్రి కృషి సించాయ్ యోజన ; ఖరీఫ్, రబీ పంటలన్నింటికీ కనీస మద్దతు ధర పెంపు ఉత్పత్తి వ్యయంపై 50% లాభాన్ని అందిస్తుంది; తేనెటీగల పెంపకం; రాష్ట్రీయ గోకుల్ మిషన్; నీలి విప్లవం; వడ్డీ రాయితీ పథకం; కిసాన్ క్రెడిట్ కార్డ్  ఇప్పుడు వ్యవసాయ పంటలతో పాటు పాడి & మత్స్యకారుల రైతులకు కూడా ఉత్పత్తి రుణాన్ని అందిస్తుంది
ఈ సమాచారాన్ని ఆరోగ్య, కుటుంబ సంక్షేమ మరియు రసాయనాలు, ఎరువుల శాఖ మంత్రి శ్రీ మన్సుఖ్ మాండవియా రాజ్యసభలో ఈరోజు లిఖితపూర్వకంగా ఇచ్చారు.
ప్రధాన మంత్రి కార్యాలయం
తమిళ నాడు లోని తంజావూరు లో దుర్ఘటన కారణం గా ప్రాణనష్టం జరిగినందుకు సంతాపాన్నివ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ప్రకటించారు
తమిళ నాడు లోని తంజావూర్ లో దుర్ఘటన సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఈ ఘటన లో బాధితుల కు ‘ప్రధాన మంత్రి జాతీయ సహాయ నిధి’  నుంచి పరిహారాన్ని ఇవ్వడం జరుగుతుంది అని శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం  అనేక ట్వీట్ లలో -
‘‘తమిళ నాడు లోని తంజావూర్ లో దుర్ఘటన సంభవించినందుకు చాలా బాధపడ్డాను. ఈ దుఃఖ ఘడియ లో ఆప్తుల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ ఘటన లో గాయపడ్డ వారు త్వరలోనే కోలుకొంటారని నేను ఆశపడుతున్నాను: ప్రధాన మంత్రి’’
‘‘తమిళ నాడు లోని తంజావూర్ లో సంభవించిన దుర్ఘటన కారణం గా ప్రాణాల ను కోల్పోయిన వారి దగ్గరి సంబంధికుల కు పిఎమ్ఎన్ఆర్ఎఫ్ నుంచి తలా 2 లక్షల రూపాయల వంతున ఇవ్వడం జరుగుతుంది. ఈ ఘటన లో గాయపడ్డ వారి కి 50,000 రూపాయల వంతున అందజేయడం జరుగుతుంది: ప్రధాన మంత్రి ’’ అని పేర్కొంది.
నౌకారవాణా మంత్రిత్వ శాఖ
ప్రజా సంప్రదింపుల కోసం ముసాయిదా “కోస్టల్ షిప్పింగ్ బిల్లు- 2020”ని జారీ చేసిన కేంద్ర నౌకా రవాణా మంత్రిత్వ శాఖ
పాలనలో ప్రజల భాగస్వామ్యం, పారదర్శకతను పెంచాలనే ప్రధాన మంత్రి శ్రీ నరేంద్ర మోడీ దృష్టి కోణానికి అనుగుణంగా.. కేంద్ర నౌకా రవాణా  మంత్రిత్వ శాఖ ముసాయిదా “కోస్టల్ షిప్పింగ్ బిల్లు- 2020”  జారీ చేసింది. వాటాదారులు మరియు సాధారణ ప్రజల నుండి సూచనలు సేకరించేందుకు షిప్పింగ్ మంత్రిత్వ శాఖ ఈ ముసాయిదా బిల్లును జారీ చేసింది. దేశంలో నౌకా రవాణా రంగం అభివృద్ధి చెంది పురోగమిస్తున్న వేళ ప్రత్యేక చట్టం కలిగి ఉండవలసిన అవసరం ఉంది. నౌకా రవాణాను దేశ రవాణా విభాగంలో అంతర్భాగంగా భావించడం, భారత షిప్పింగ్ డిమాండ్లను తీర్చడానికి, ఈ రంగం విధాన ప్రాధాన్యతలను గుర్తించేందుకు ఇది దోహదం చేయనుంది. ఈ బిల్లును రూపొందించేటప్పుడు ప్రపంచలోని ఉత్తమ పద్ధతులు పరిగణనలోకి తీసుకోబడ్డాయి. మర్చంట్ షిప్పింగ్ చట్టం-1958 లోని XIVవ భాగానికి బదులు షిప్పింగ్ మంత్రిత్వ శాఖ ముసాయిదా “కోస్టల్ షిప్పింగ్ బిల్లు- 2020”ను రూపొందించింది. ఈ బిల్లులోని కొన్ని ముఖ్యాంశాలు కిందన ఇవ్వబడ్డాయి:
- తీరప్రాంత రవాణా మరియు తీరప్రాంత జలాల నిర్వచనం వివరించబడింది.
- తీరప్రాంత వాణిజ్యానికి వీలుగా భారత జెండా ఓడలకు ట్రేడింగ్ లైసెన్స్ అవసరాన్ని తొలగించాలని ప్రతిపాదించబడింది.
- తీరప్రాంత రవాణాలో తమ వాటాను పెంచడానికి గాను భారతీయ ఓడలను ప్రోత్సహిస్తూ, పోటీ వాతావరణాన్ని సృష్టించడానికి మరియు రవాణా ఖర్చులను తగ్గించడానికి ఈ బిల్లు ప్రయత్నిస్తుంది.
- తీరప్రాంత సముద్ర రవాణాను లోతట్టు జల మార్గాలతో అనుసంధానించాలని ఈ బిల్లు ప్రతిపాదించింది.
- జాతీయ తీర మరియు లోతట్టు షిప్పింగ్కు వ్యూహాత్మక ప్రణాళికకు నిబంధన రూపొందించబడింది.
- ముసాయిదా బిల్లును షిప్పింగ్ మంత్రిత్వ శాఖ వెబ్సైట్లో అప్లోడ్ చేశారు.
- ముసాయిదా బిల్లుకు సంబంధించి పౌరులు తమ సూచనలు,అభిప్రాయాలను 06.11.2020 లోపు coastalshipping2020[at]gmail[dot]com కు సమర్పించవచ్చు.
ఆర్థిక మంత్రిత్వ శాఖ
పేదరిక నిర్మూలన కోసం ఆర్థికాభివృద్ధిపై దృష్టి పెట్టడాన్ని భారత్ కొనసాగించాలి: ఆర్థిక సర్వే 2020-21
భారత్లోని సామాజిక-ఆర్థిక సూచికలతో సమాన సంబంధాలను చూపిన ఆర్థికాభివృద్ధి, అసమానతలు
"ప్రస్తుత అభివృద్ధి దశలో, స్థూల అభివృద్ధిని పెంచడం ద్వారా ప్రజలను పేదరికం నుంచి బయటపడేసేందుకు ఆర్థికాభివృద్ధి కోసం చేసే కృషిని భారతదేశం కొనసాగించాలి". దేశంలో ఆర్థికాభివృద్ధి ప్రాధాన్యతను ఈ విధంగా స్పష్టీకరిస్తూ, ఆర్థిక సర్వే 2020-21ని కేంద్ర ఆర్థిక మంత్రి శ్రీమతి నిర్మల సీతారామన్ పార్లమెంటులో ప్రవేశపెట్టారు.
అభివృద్ధి చెందిన ఆర్థిక వ్యవస్థల్లో గమనించిన అంశాలను బట్టి చూస్తే; భారత్లో ఒకవైపు అసమానతలు, సామాజిక-ఆర్థిక ఫలితాల మధ్య సంబంధం, మరోవైపు ఆర్థికాభివృద్ధి, సామాజిక-ఆర్థిక ఫలితాల మధ్య సంబంధం భిన్నంగా ఉందని ఆర్థిక సర్వే పేర్కొంది. అభివృద్ధి చెందిన ఆర్థిక వ్యవస్థల తరహాలో కాక, భారతదేశంలో సామాజిక-ఆర్థిక సూచికలపై వాటి ప్రభావాల పరంగా ఆర్థికాభివృద్ధి, అసమానతలు కలుస్తున్నాయని వెల్లడించింది.
దేశంలోని అన్ని రాష్ట్రాల్లో ప్రజల ఆరోగ్యం, విద్య, ఆయుర్దాయం, శిశు మరణాలు, జనన, మరణ, సంతానోత్పత్తి శాతాలు, నేరాలు, మాదకద్రవ్యాల వినియోగం, మానసిక ఆరోగ్యం వంటి సామాజిక-ఆర్థిక సూచికల ఆధారంగా అసమానతలు, తలసరి ఆదాయం మధ్య సంబంధాన్ని పరిశీలించడం ద్వారా ఆర్థిక సర్వే ఈ విషయాన్ని నిర్ధరించింది. సామాజిక-ఆర్థిక సూచికలతో ఆర్థికాభివృద్ధి, అసమానతలు సమాన సంబంధాలు కలిగి ఉన్నాయని ఈ విశ్లేషణ వెల్లడించింది. "అసమానతల కంటే పేదరిక నిర్మూలనపైనే ఆర్థికాభివృద్ధి ఎక్కువ ప్రభావం చూపుతుందని" ఈ విశ్లేషణ ఆధారంగా ఆర్థిక సర్వే గమనించింది. రాష్ట్ర స్థాయుల్లో నమోదైన తలసరి ఆదాయం ఆర్థికాభివృద్ధిని వెల్లడిస్తుంది.
ఆర్థికాభివృద్ధి, అసమానతల మధ్య జరిగిన బలమైన సంఘర్షణను ప్రపంచ మేధావులు నొక్కివక్కాణించారని ఆర్థిక సర్వే వెల్లడించింది. కొవిడ్-19 నేపథ్యంలో అసమానతలపై తప్పనిసరిగా దృష్టి పెట్టడం వల్ల, ఆర్థికాభివృద్ధి-అసమానతల మధ్య ఘర్షణ మరోసారి సంబంధితంగా మారుతుందని ప్రస్తుత ఆర్థిక సర్వే గమనించింది.
ఏదిఏమైనా, ప్రస్తుత అభివృద్ధి దశలో ఉన్న తేడాలు, భారతదేశ అధిక ఆర్ధికాభివృద్ధికి ఉన్న అవకాశం, అధిక సంపూర్ణ పేదరికం దృష్ట్యా, అసమానతలపై దృష్టిసారించే విధాన లక్ష్యం భారత్ ఉన్న సందర్భానికి వర్తించదని ఆర్థిక సర్వే పేర్కొంది. అలాగే, ఈ సంఘర్షణకు భారత్, చైనా ఉదాహరణలు సవాళ్లుగా ఉన్నాయి. అధిక ఆర్థికాభివృద్ధి దృష్ట్యా, ఈ రెండు దేశాల ప్రగతి పథాలు పేదరికంలో గణనీయమైన తగ్గింపును చూపించాయని సర్వే వెల్లడించింది.
వృద్ధి విధానంపై దృష్టి పెట్టడం అనే అంశం పునఃపంపిణీ లక్ష్యాలకు ప్రాధాన్యత లేదని సూచించదని, స్థూల ఆర్థికాభివృద్ధి పరిమాణం పెరిగితే, అభివృద్ధి చెందుతున్న ఆర్థిక వ్యవస్థలో మాత్రమే పునఃపంపిణీ సాధ్యమవుతుందని ఆర్థిక సర్వే తేల్చింది.
అభివృద్ధి సామర్థ్యం ఎక్కువగా ఉండి, పేదరిక నిర్మూలన కూడా ముఖ్యమైన దృష్టాంతంలో, కనీసం ఊహించదగిన భవిష్యత్తు కోసమైనా స్థూల ఆర్థిక వృద్ధిని పరిమాణాన్ని వేగంగా పెంచడంపై దృష్టిని కొనసాగించాలని భారత్ వంటి అభివృద్ధి చెందుతున్న ఆర్థిక వ్యవస్థకు ఆర్థిక సర్వే 2020-21 సిఫారసు చేసింది.
విద్యుత్తు మంత్రిత్వ శాఖ
విద్యుత్ ఉత్పాదనకు అవసరమైన బొగ్గు పరిమాణాన్ని నిర్దేశించండి
శక్తి-బి కేటగిరీ పవర్ ప్లాంట్ల విషయంలో
సి.ఇ.ఎ.కి విద్యుత్ మంత్రిత్వ శాఖ ఆదేశం
శక్తి-బి కేటగిరీ కింద పనిచేసే విద్యుత్ ప్లాంట్లకు అవసరమయ్యే స్వదేశీ తయారీ బొగ్గు పరిమాణాన్ని నిర్ధారించవలసిందిగా కేంద్ర విద్యుత్ మంత్రిత్వ శాఖ, కేంద్రీయ విద్యుత్ ప్రాధికార సంస్థ ని ఆదేశించింది. దిగుమతి చేసుకునే 10శాతం బొగ్గును  పరిగణనలోకి తీసుకుంటూ విద్యుత్ ఉత్పత్తికి ప్లాంట్లకు అవసరమైన బొగ్గును నిర్ధారించవలసిందిగా కేంద్ర విద్యుత్ మంత్రిత్వ శాఖ సి.ఇ.ఎ.కి సూచించింది.
2022 జూన్ 15నుంచి 2023 మార్చి నెలాఖరు వరకూ భారం ప్రాతిపదికన 10శాతం బొగ్గును తప్పనిసరిగా మిశ్రమం చేసే షరతుపై విద్యుత్ ఉత్పత్తిని సాగించడానికి సంబంధించి, శక్తి-బి కేటగిరీ విద్యుత్ ప్లాంట్లు వినియోగించే బొగ్గు పరిమాణాన్ని లెక్కించవలసిందిగా కేంద్ర విద్యుత్ మంత్రిత్వ శాఖ సి.ఇ.ఎ.ని ఆదేశించింది. ఈ ఆదేశాల అమలుతో ఈ కేటగిరీలోని విద్యుత్ ప్లాంట్లు విదేశీ బొగ్గును సేకరించేందుకు దాదాపు 3 వారాల వ్యవధి అందుబాటులోకి వస్తుంది.
విద్యుత్ ఉత్పత్తికి డిమాండ్ పెరగడం, బొగ్గు వినియోగానికి తగినట్టుగా స్వదేశీ బొగ్గు కంపెనీలనుంచి బొగ్గు సరఫరా లేకపోవడం తదితర పరిస్థితులను పరిగణనలోకి తీసుకుంటూ, స్వతంత్ర  విద్యుత్ ఉత్పాదనా సంస్థలతో సహా వివిధ రాష్ట్రాల విద్యుత్ ఉత్పాదన కంపెనీలకు  2022 మే నెల 28న విద్యుత్ మంత్రిత్వ శాఖ ఒక సూచన చేసింది. విద్యుత్ ఉత్పత్తికోసం పదిశాతం దిగుమతి బొగ్గును మిశ్రమం చేయాలని మంత్రిత్వ శాఖ సూచించింది. స్వదేశీ బొగ్గు సరఫరాలో నెలకొన్న కొరతను భర్తీ చేసేందుకు ఈ చర్య తీసుకోవాలని మంత్రిత్వ శాఖ సూచించింది.
ప్రధాన మంత్రి కార్యాలయం
గ్రీస్ లో ఇస్కాన్ యొక్క ప్రముఖుడు, గురు శ్రీ దయానిధి దాస్ తో సమావేశమైన ప్రధాన మంత్రి
గ్రీస్ లో ఇస్కాన్ యొక్క ప్రముఖుడు, గురు శ్రీ దయానిధి దాస్ తో ప్రధాన మంత్రి శ్రీ నరేంద్ర మోదీ 2023 ఆగస్టు 25 వ తేదీ నాడు ఏథెన్స్ లో సమావేశమయ్యారు.
భారతదేశం లో 2019 వ సంవత్సరం లో తాము ఉభయులు సమావేశమైన సంగతి ని ప్రధాన మంత్రి ఈ సందర్భం లో గుర్తు కు తీసుకు వచ్చారు. ఈ సమావేశం సాగిన క్రమం లో, గ్రీస్ లో ఇస్కాన్ అమలు చేస్తున్నటువంటి కార్యక్రమాల ను గురించి ప్రధాన మంత్రి కి వివరించడమైంది.
ప్రధాన మంత్రి కార్యాలయం
జాతీయ క్రీడల దినం సందర్భం లో క్రీడాకారుల కు, క్రీడాకారిణుల కు అభినందన లు తెలిపిన ప్రధాన మంత్రి
మేజర్ శ్రీ ధ్యాన్ చంద్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
జాతీయ క్రీడల దినం నాడు క్రీడాకారుల కు, క్రీడాకారిణుల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
మేజర్ శ్రీ ధ్యాన్ చంద్ కు ఆయన జయంతి సందర్భం లో శ్రీ నరేంద్ర మోదీ శ్రద్ధాంజలి ని సైతం సమర్పించారు.
ప్రధాన మంత్రి ఒక ట్వీట్ లో -
‘‘జాతీయ క్రీడల దినం సందర్భం లో, క్రీడాకారులు మరియు క్రీడాకారిణులు అందరి కి నా అభినందన లు. దేశాని కి వారు అందించినటువంటి తోడ్పాటుల ను చూసుకొని భారతదేశం గర్విస్తున్నది. మేజర్ ధ్యాన్ చంద్ గారి కి ఆయన జయంతి సందర్భం లో నేను శ్రద్ధాంజలి ని సమర్పిస్తున్నాను.’’ అని పేర్కొన్నారు.
భూ శా స్త్ర మంత్రిత్వ శాఖ
సముద్ర గర్భంలోని వనరులను అధ్యయనం చేసేందుకు ముగ్గురు సిబ్బందిని 6 కిలోమీటర్ల లోతుకు సబ్మెర్సిబుల్లో పంపాలన్నది సముద్రయాన్ ప్రాజెక్ట్ లక్ష్యం: శ్రీ కిరణ్ రిజిజు
సాగర వనరులను ఉపయోగించుకోవడం 'డీప్ ఓషన్ మిషన్' ఉద్దేశం: శ్రీ రిజిజు
సముద్రయాన ప్రాజెక్టు కోసం, ముగ్గురు సిబ్బందిని సబ్మెర్సిబుల్లో 6,000 మీటర్ల లోతుకు పంపడం, సముద్ర గర్భంలో ఉన్న వనరులను అధ్యయనం చేయడం, జీవవైవిధ్యాన్ని అంచనా వేయడం లక్ష్యంగా పెట్టుకున్నట్లు కేంద్ర భూ శాస్త్ర శాఖ మంత్రి శ్రీ కిరెన్ రిజిజు వెల్లడించారు. వనరులను అన్వేషించడానికి సబ్మెర్సిబుల్ను ఉపయోగిస్తున్నందున, ఈ ప్రాజెక్టు వల్ల పర్యావరణ వ్యవస్థకు ఇబ్బంది కలిగించదని ఈ రోజు రాజ్యసభలో లిఖితపూర్వక సమాధానం రూపంలో ఈ విషయాన్ని వివరించారు.
కేంద్ర ప్రభుత్వ నీలి ఆర్థిక వ్యవస్థ విధానానికి డీప్ ఓషన్ మిషన్ మద్దతునిస్తుందని, దేశ జీడీపీ వృద్ధికి అవకాశం కల్పింస్తుందని తన సమాధానంలో కేంద్ర మంత్రి పేర్కొన్నారు. దేశ ఆర్థికాభివృద్ధి, మెరుగైన జీవనోపాధి, ఉద్యోగాలు, సముద్ర పర్యావరణ వ్యవస్థ మెరుగుదల కోసం సముద్ర వనరుల స్థిర వినియోగం డీప్ ఓషన్ మిషన్ ఉద్దేశంగా వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
165.70 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 62 లక్షలకుపైగా డోసులు నిర్వహణ
ప్రస్తుత రికవరీ రేటు 94.21%
గత 24 గంటల్లో నమోదయిన కొత్త కేసులు 2,34,281
దేశవ్యాప్త క్రియాశీల కేసుల సంఖ్య 18,84,937
వారపు పాజిటివిటీ రేటు 16.40%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 62 లక్షలకు పైగా  డోసులతో కలిపి, 165.70 కోట్ల  డోసులను టీకా కార్యక్రమం అధిగమించింది. 1,81,35,047 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,95,069
|
|
రెండో డోసు
|
|
98,59,959
|
|
ముందు జాగ్రత్త డోసు
|
|
32,81,815
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,95,392
|
|
రెండో డోసు
|
|
1,72,18,111
|
|
ముందు జాగ్రత్త డోసు
|
|
37,14,213
|
|
15-18 ఏళ్ల వారు
|
|
మొదటి డోసు
|
|
4,56,48,949
|
|
18-44 ఏళ్ల వారు
|
|
మొదటి డోసు
|
|
53,97,99,603
|
|
రెండో డోసు
|
|
40,23,58,637
|
|
45-59 ఏళ్ల వారు
|
|
మొదటి డోసు
|
|
20,00,62,699
|
|
రెండో డోసు
|
|
17,05,84,774
|
|
60 ఏళ్లు పైబడినవారు
|
|
మొదటి డోసు
|
|
12,47,17,450
|
|
రెండో డోసు
|
|
10,63,26,887
|
|
ముందు జాగ్రత్త డోసు
|
|
46,97,134
|
|
ముందు జాగ్రత్త డోసులు
|
|
1,16,93,162
|
|
మొత్తం డోసులు
|
|
1,65,70,60,692
గత 24 గంటల్లో 3,52,784 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,87,13,494 కు పెరిగింది.
దేశవ్యాప్త రికవరీ రేటు 94.21 శాతానికి చేరింది.
గత 24 గంటల్లో 2,34,281 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 18,84,937. ఇది మొత్తం కేసుల్లో 4.59 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,15,993 పరీక్షలు చేశారు. దేశవ్యాప్తంగా ఇప్పటివరకు 72.73 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 16.40 శాతంగా ఉంది. రోజువారీ పాజిటివిటీ రేటు 14.50 శాతంగా నమోదైంది.
రసాయనాలు, ఎరువుల మంత్రిత్వ శాఖ
యాంఫోటెరిసిన్-బి కొరత త్వరలోనే తీరుతుంది- శ్రీ మన్సుఖ్ మాండవీయ
దేశీయంగా ఉత్పత్తి ప్రారంభించేందుకు మూడు రోజుల్లోనే కొత్తగా 5 సంస్థలకు అనుమతి
ఆరు లక్షల వయళ్ల యాంఫోటెరిసిన్-బి దిగుమతి కోసం ఆర్డర్లు పంపిన భారతీయ సంస్థలు
దేశంలో యాంఫోటెరిసిన్-బి కొరత త్వరలోనే తీరుతుందని కేంద్ర రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవీయ వెల్లడించారు. మ్యూకోర్మైకోసిస్ చికిత్స కోసం యాంఫోటెరిసిన్-బి ఔషధాన్ని ఉపయోగిస్తారు.
https://twitter.com/mansukhmandviya/status/1395366089916260352?s=20
దేశీయంగా యాంఫోటెరిసిన్-బి ఉత్పత్తిని ప్రారంభించేందుకు మూడు రోజుల్లోనే కొత్తగా 5 సంస్థలకు అనుమతి వచ్చిందని, ఇప్పటికే 6 సంస్థలకు అనుమతి ఉందని పేర్కొన్నారు. ప్రస్తుతమున్న సంస్థలు ఉత్పత్తి కూడా పెంచాయని తెలిపారు.
ఆరు లక్షల వయళ్ల యాంఫోటెరిసిన్-బి దిగుమతి కోసం భారతీయ సంస్థలు విదేశాలకు ఆర్డర్లు పంపాయని శ్రీ మాండవీయ వెల్లడించారు.
పరిస్థితిని చక్కదిద్దడానికి ఏ ఒక్క అవకాశాన్ని కూడా కేంద్ర ప్రభుత్వం వదలడం లేదని కేంద్ర మంత్రి వివరించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19- పాజిటివ్గా తేలిన కొత్త కేసుల వివరాలు
కోవిడ్-19 కు సంబందించి జైపూర్ లో మరో కొత్త కేసు వెలుగులోకి వచ్చింది. ఇప్పటికే పాజిటివ్గా తేలిన ఇటలీ రోగి భార్య కూడా పాజిటివ్ అని తేలింది.
(జైపూర్ కు సంబంధించి కోవిడ్ 19 బారిన పడినట్టు అనుమానం వున్న 14 మంది ఇటలీ పౌరులకు, ఒక భారతీయునికి ఈ వైరస్ వున్నట్టు పరీక్షల అనంతరం తేలింది. వీటిని పాజిటివ్ కేసులుగా గుర్తించారు.
ఆగ్రాకు చెందిన ఒకే కుటుంబంలో ఆరుగురు కుటుంబ సభ్యులు కోవిడ్ 19 పాజిటివ్ అని తేలింది. వీరు ఢిల్లీలో కోవిడ్ 19 పాజిటివ్ అనే తేలిన వ్యక్తికి సంబంధించిన కుటుంబ సభ్యులు.
వీటికితోడు తెలంగాణలో రెండు అనుమానిత కేసులు బైటకొచ్చాయి.
భారీ పరిశ్రమల మంత్రిత్వ శాఖ
"పంచామృతం దిశగా " కార్యక్రమాన్ని 2023 ఫిబ్రవరి 4 న మనేసర్ లో ప్రారంభించనున్న కేంద్ర భారీ పరిశ్రమల శాఖ మంత్రి డాక్టర్ మహేంద్రనాథ్ పాండే
ఆటోమోటివ్ పరిశ్రమ రంగం అభివృద్ధి కోసం మంత్రిత్వ శాఖ చేపట్టిన కార్యక్రమాలపై సదస్సు, అవగాహన కార్యక్రమాల నిర్వహణ
పీఎల్ఐ  ఎంహెచ్ఐ పథకాల అమలుపై చర్చలు
సదస్సులో అధునాతన ఆటోమోటివ్ టెక్నాలజీ , వాహనాలు ప్రదర్శన
"పంచామృతం దిశగా " కార్యక్రమాన్ని 2023 ఫిబ్రవరి 4 న మనేసర్ లో కేంద్ర భారీ పరిశ్రమల శాఖ మంత్రి డాక్టర్ మహేంద్రనాథ్ పాండే ప్రారంభిస్తారు. హర్యానా లోని మనేసర్ ఇంటర్నేషనల్ సెంటర్ ఫర్ ఆటోమోటివ్ టెక్నాలజీ  లో "పంచామృతం వైపు" కార్యక్రమం జరుగుతుంది. కాప్ 26 లో ప్రధానమంత్రి శ్రీ నరేంద్ర మోదీ 'పంచామృతం" పై చేసిన ప్రకటనలకు అనుగుణంగా దేశంలో ఆటోమొబైల్ పరిశ్రమ రంగానికి ప్రోత్సాహం అందించి, అభివృద్ధి సాధించడానికి మంత్రిత్వ శాఖ చేపట్టిన వివిధ కార్యక్రమాలను వివరించడానికి ఈ కార్యక్రమాన్ని నిర్వహిస్తున్నారు.
ఐసిఎటి ఇంక్యుబేషన్ సెంటర్ ను కార్యక్రమంలో కేంద్ర మంత్రి డాక్టర్ మహేంద్రనాథ్ పాండే, సహాయ మంత్రి శ్రీ క్రిషన్ పాల్ ప్రారంభిస్తారు. ఈ కార్యక్రమంలో ఆటోమొబైల్ పరిశ్రమ రంగానికిచెందిన ప్రముఖులు,నీతి ఆయోగ్, ఎంహెచ్ఐ, ఎంఓఆర్టీహెచ్, ఎంఎన్ఆర్ఈ, ఎంవోఈఎఫ్సీసీ, ఎంవోపీ, ఎంఓపీ అండ్ ఎన్జీ, విద్యావేత్తలు, స్టార్టప్ లు, విద్యార్థులు పాల్గొంటారు.
పీఎల్ఐ-ఆటో, పీఎల్ఐ- ఏసీసీ, ఫేమ్, క్యాపిటల్ గూడ్స్ రంగంలో ఎంహెచ్ఐ పథకాలు అమలు జరుగుతున్న తీరు చర్చించేందుకు ఆటోమోటివ్ పరిశ్రమ, ఎంహెచ్ ఐ అధికారులతో ప్రత్యేక చర్చా కార్యక్రమం జరుగుతుంది.హరిత, పరిశుద్ధ ఇంధన వినియోగం కోసం అమలు జరుగుతున్న చర్యలు, కర్బన ఉద్గారాలు తగ్గించడానికి ఉపయోగపడే ఆవిష్కరణలు తదితర అంశాలు కార్యక్రమంలో చర్చకు వస్తాయి. కర్బన ఉద్గారాల విడుదల తగ్గించాలన్న లక్ష్యంతో ప్రభుత్వం ఈ పథకాలకు రూపకల్పన చేసి అమలు చేస్తోంది. .
హైడ్రోజన్, ఎలక్ట్రిక్ వాహనాలు, జీవ ఇంధనాలు ,గ్యాస్ ఇంధన వాహనాల కోసం సాంకేతికతలను అభివృద్ధి చేసే అంశంపై సాంకేతిక సదస్సులు జరుగుతాయి. నూతన సాంకేతిక పరిజ్ఞానాన్ని వేగంగా అమలు చేయడానికి అమలు చేయాల్సిన విధానం, నియంత్రణ వ్యవస్థపై కార్యక్రమంలో చర్చలు జరుగుతాయి. దీని ఆధారంగా భవిష్యత్తు కార్యాచరణ ప్రణాళిక రూపొందుతుంది.
ఐసీఏటీ ఇంక్యుబేషన్ సెంటర్ స్టార్టప్ లను ప్రోత్సహించడంతో పాటు మార్కెట్ కు సిద్ధంగా ఉన్న ఉత్పత్తులను అభివృద్ధి చేయడంలో వారికి తోడ్పాటు అందిస్తుంది.
ఐసీఏటీలో అందుబాటులో ఉన్న టెస్టింగ్, సర్టిఫికేషన్ మౌలిక సదుపాయాలను ప్రతినిధులకు వివరిస్తారు.
రాష్ట్రపతి సచివాలయం
పత్రికా ప్రకటన
జమ్మూ కశ్మీర్ లెఫ్టినెంట్ గవర్నర్ పదవికి శ్రీ గిరీష్ చంద్ర ముర్ము సమర్పించిన రాజీనామాను రాష్ట్రపతి ఆమోదించారు.
జమ్మూ కశ్మీర్ లెఫ్టినెంట్ గవర్నర్గా శ్రీ మనోజ్ సిన్హాను నియమిస్తూ, రాష్ట్రపతి సంతోషం వ్యక్తం చేశారు. శ్రీ గిరీష్ చంద్ర ముర్ము నుండి తన కార్యాలయ బాధ్యతలు స్వీకరించిన తేదీ నుంచి ఇది అమలులోకి వస్తుంది.
విద్యుత్తు మంత్రిత్వ శాఖ
5 ఏప్రిల్ 2020న రాత్రి 9 గంటలకు విద్యుత్ దీపాలన్నీ ఆర్పివేస్తే గ్రిడ్లపై భారం తగ్గినా కూడా విద్యుత్ గ్రిడ్లు స్థిరంగా ఉండడానికి అవసరమైన అన్ని ఏర్పాట్లు మరియు చర్యలు తీసుకోబడతాయి
5 ఏప్రిల్ 2020న రాత్రి 9.00 గంటల నుండి 9.09 నిమిషాల వరకు దేశ ప్రజలందరూ స్వచ్ఛందంగా విద్యుత్ దీపాలన్నీ ఆర్పివేయవలసిందిగా దేశ ప్రధాన మంత్రి ప్రజలకు విజ్ఞప్తి చేసారు. ప్రజలందరూ ఒకేసారి విద్యుత్ దీపాలు ఆర్పివేసినట్లైతే విద్యుత్ గ్రిడ్లపై భారం తగ్గి అస్థిరత ఏర్పడుతుందని మరియు విద్యుత్ ప్రవాహంలో హెచ్చుతగ్గులు ఏర్పడటం వలన విద్యుత్ ఉపకరణాలకు హాని కలిగే అవకాశముందని కేంద్ర విద్యుత్ శాఖ ఒక ప్రకటనలో తెలిపింది. ఈ భయాన్ని తొలగించడానికి విద్యుత్ మంత్రిత్వ శాఖ తగిని చర్యలను తీసుకుందని, భారత విద్యుత్ గ్రిడ్లు దృఢమైనవి మరియు స్థిరమైనవని, ఆ సమయంలో విద్యుత్ హెచ్చుతగ్గులను నియంత్రించడానికి తగిన ఏర్పాట్లను మంత్రిత్వ శాఖ తీసుకుంటున్నదని తెలిపింది.
దేశ ప్రధాన మంత్రి ఏప్రిల్ 5న గృహాల్లోని విద్యుత్ దీపాలను మాత్రమే ఆర్పివేయమని విజ్ఞప్తి చేసారు కానీ వీధుల్లోని విద్యుత్ దీపాలు లేదా కంప్యూటర్లు, టీవి, ఫ్యాన్లు, రిఫ్రిజరేటర్లు మరియు ఏసిల వంటి మిగతా విద్యుత్ ఉపకరణాలను నిలిపివేయమని కోరలేదని మంత్రిత్వ శాఖ గుర్తు చేసింది. ఆసుపత్రులు, ప్రజల ఎక్కువగా ఉపయోగించు ప్రదేశాలు, మునిసిపల్ సేవలు, కార్యాలయాలు, పోలీసు స్టేషన్లు వంటి అత్యవసర ప్రదేశాల్లో విద్యుత్ దీపాలు ఆర్పివేయవలసిన పని లేదని, అవి వెలుగుతూనే ఉంటాయని, గృహాల్లో మాత్రమే విద్యుత్ దీపాలు ఆర్పవలసిందని విద్యుత్ మంత్రిత్వ శాఖ తెలిపింది. ప్రజల రక్షణ కొరకు స్థానికంగా వీధి దీపాలను ఆర్పకుండా అలాగే ఉంచాలని స్థానిక సంస్థలను కోరింది.
(
ప్రధాన మంత్రి కార్యాలయం
గ్రీన్ ఎనర్జీ రంగం లో స్థిర అభివృద్ధి కి ప్రభుత్వం పూర్తి గా కట్టుబడిఉంది: ప్రధాన మంత్రి
గ్రీన్ ఎనర్జీ రంగం లో స్థిరాభివృద్ధి సాధన కు ప్రభుత్వం పూర్తి వచనబద్ధత తో ఉందని ప్రధాన మంత్రి శ్రీ నరేంద్ర మోదీ అన్నారు.
భారీ పరిశ్రమల శాఖ కేంద్ర మంత్రి డాక్టర్ శ్రీ మహేంద్ర నాథ్ పాండే ట్వీట్ కు శ్రీ నరేంద్ర మోదీ ప్రతిస్పందిస్తూ ఈ సంగతి ని తెలియ జేశారు. కేంద్ర మంత్రి ఒక ట్వీట్ లో ఫేమ్ ll పథకం లో భాగం గా విద్యుత్తు వాహనాలు 22.9 కోట్ల లీటర్ ల ఇంధనాన్ని ఆదా చేశాయి, దానితో పాటు 33.9 కోట్ల కిలో గ్రాముల కార్బన్ డయాక్సైడ్ ను తగ్గించాయి అని వెల్లడించారు.
ప్రధాన మంత్రి ఒక ట్వీట్ లో -
‘‘గ్రీన్ ఎనర్జీ రంగం లో స్థిరాభివృద్ధి కి గాను మా ప్రభుత్వం పూర్తి స్థాయి లో నిబద్ధురాలై ఉంది’’ అని పేర్కొన్నారు.
ప్రధాన మంత్రి కార్యాలయం
ప్రఖ్యాత సాహిత్యవేత్త నరేంద్ర కోహ్లీ మృతి పట్ల ప్రధాని సంతాపం
ప్రఖ్యాత సాహిత్యవేత్త నరేంద్ర కోహ్లీ మృతి పట్ల ప్రధాని శ్రీ నరేంద్ర మోదీ విచారం వ్యక్తం చేశారు.
"ప్రసిద్ధ సాహిత్యవేత్త నరేంద్ర కోహ్లీ మరణం చాలా బాధగా ఉంది. సాహిత్యంలో పౌరాణిక మరియు చారిత్రక పాత్రలను ఆయన సజీవంగా చిత్రీకరించినందుకు ఆయనను ఎప్పటికీ గుర్తుంచుకుంటారు. ఈ సంతాప సమయంలో నా ఆలోచనలు ఆయన కుటుంబంతో,అభిమానులతో ఉన్నాయి. ఓం శాంతి!" అని ప్రధాన మంత్రి ఒక ట్వీట్ లో పేర్కొన్నారు.
(Visitor Counter : 36